**OBRAZLOŽENJE PRORAČUNA OPĆINE SALI**

**ZA 2022. I PROJEKCIJE 2023. I 2024.GODINU**

**OPĆI DIO**

Na osnovu članka 39. Zakona o proračunu (Narodne novine broj 87/08, 136/12 i 15/15) predstavničko tijelo JLP(R)S obvezno je na prijedlog izvršnog tijela do kraja tekuće godine donijeti proračun za iduću proračunsku godinu i projekcije za slijedeće dvije godine. Uz proračun za narednu godinu donosi se i Odluka o izvršenju proračuna za tu godinu.

Proračun Općine Sali za 2022. godinu i projekcije za 2023. i 2024. godinu izrađen je prema metodologiji propisanoj Zakonom o proračunu, Pravilnikom o proračunskim klasifikacijama (Narodne novine broj 26/10, 120/13, 1/20) , Pravilnikom o proračunskom računovodstvu i računskom planu (Narodne novine broj 124/14, 115/15, 87/16, 3/18, 126/19, 108/20) te Uputama Ministarstva financija za izradu proračuna JLP(R)S za razdoblje 2022.-2024.

Zakonom o proračunu utvrđeno je da se proračun za 2022. godinu donosi na trećoj razini ekonomske klasifikacije, a projekcije 2023. i 2024. godinu na drugoj razini ekonomske klasifikacije.

Proračun se sastoji od općeg i posebnog dijela te plana razvojnih programa.

Opći dio proračuna čine Račun prihoda i rashoda, Račun financiranja te raspoloživa sredstva iz prethodnih godina gdje su prihodi i rashodi iskazani po ekonomskoj klasifikaciji dok Posebni dio proračuna predstavlja rashode i izdatke po organizacijskoj, programskoj, ekonomskoj, funkcijskoj klasifikaciji te izvorima financiranja.

U Proračunu Općine Sali za razdoblje 2022-2024.godine uključeni su i vlastiti i namjenski prihodi i primici proračunskih korisnika (Dječji vrtić „Orkulice“ i Hrvatska knjižnica i čitaonica Sali).

Proračunom Općine Sali za 2022. godinu planiraju se prihodi i primici u ukupnom iznosu od 21.011.000,00 kn a čine ih prihodi i primici Općine Sali u iznosu od 20.715.000,00 kn i vlastiti prihodi proračunskih korisnika u iznosu od 296.000,00 kuna.

**Prihodi i primici**

Planirani prihodi i primici Općine Sali za 2022. godinu iznose 21.011.000,00 kn te su uravnoteženi su sa ukupnim rashodima i izdacima.

61 Prihodi od poreza se planiraju u iznosu od 5.157.000,00 kn sukladno procjeni gospodarskih kretanja, a čine ih:

-porez na dohodak; planiran u iznosu od 4.035.000,00,00 kn,

-porez na imovinu; planiran je u iznosu od 950.000,00 kn a čine ga porez na kuće za odmor i porez na promet nekretnina,

-porez na robe i usluge; ukupno je planiran 172.000,00 kn a to je porez na potrošnju alkoholnih i bezalkoholnih pića.

63 Pomoći od subjekata unutar općeg proračuna se planiraju u iznosu od 8.678.000,00 kn a čine ih: tekuće i kapitalne pomoći iz državnog i županijskog proračuna u iznosu od 2.788.000,00 kn, tekuće i kapitalne pomoći izvanproračunskih korisnika (Fond za zaštitu okoliša) u iznosu od 1.690.000,00 kn i kapitalne pomoći temeljem prijenosa EU sredstava u iznosu od 4.200.000,00 kn. Sredstva pomoći planiraju se za provedbu projekata koji se planiraju aplicirati ne objavljene natječaje i pozive za sufinanciranje.

64 Prihodi od imovine se planiraju u iznosu od 1.944.000,00 kn a čine ih:

-prihodi od koncesija i uporabe pomorskog dobra, zakupa poslovnih prostora i javnih površina, spomeničke rente, naknade za nezakonito izgrađene zgrade u prostor i zatezne kamate iz obveznih odnosa.

65 Prihodi od upravnih i administrativni pristojbi iznose 4.546.000,00 kn a čine ih:

-upravne i administrativne pristojbe gdje se najviše planira prihod od boravišne pristojbi u iznosu od 450.000,00 kn, te ostale pristojbe i naknade u iznosu od 15.000,00 kn,

-prihodi po posebnim propisima u iznosu od 1.831.000,00 kn, najveći dio su prihodi od sufinanciranja katastarske izmjere u iznosu od 1.770.000,00 kn, prihodi od vodnog doprinoa u iznosu od 50.000,00 kn, te ostali prihodi po posebnim propisima Općine Sali u iznosu od 11.000,00 kn,

-komunalni doprinosi i naknade su planirani u iznosu od 2.250.000,00 kn i to komunalni doprinos u iznosu od 1.350.000,00 kn te komunalne naknade u iznosu od 900.000,00,00 kn.

66 Prihodi od prodaje proizvoda i roba te pruženih usluga i prihodi od donacija se planiraju u iznosu od 486.000,00 kn i to: prihodi od prodaje proizvoda i roba te pruženih usluga (naplata vrtića) u iznosu od 296.000,00 kn i prihodi od donacija od pravnih i fizičkih osoba izvan općeg proračuna u iznosu od 190.000,00 kn.

7 Prihodi od prodaje nefinancijske imovine se planiraju u iznosu od 200.000,00 kn.

**Rashodi i izdaci**

Rashodi i izdaci planirani su u ukupnom iznosu od 21.011.000,00 kn i uravnoteženi su ukupnim prihodima i primicima. Rashodi poslovanja su planirani u iznosu od 12.336.000,00 kn; rashodi za nabavu nefinancijske imovine u iznosu od 8.300.000,00 kn, te otplata dijela primljenog kredita od poslovne banke za financiranje kapitalnog ulaganja na obali u Salima u iznosu od 375.000,00 kn.

**POSEBNI DIO**

U daljnjem dijelu ovog obrazloženju razvrstani su prema programskoj klasifikaciji.

**GLAVA 00101 OPĆINSKO VIJEĆE**

*Program 1000 Redovna djelatnost Općinskog vijeća*

Ukupno planirana sredstva iznose 131.000,00 kn, a predviđena su za redovne troškove rada općinskog vijeća, izradu razvojnih planova te financiranje političkih stranaka i članova izabranih sa liste grupe birača.

Opći cilj programa je osiguranje redovnog rada predstavničkog i izvršnog tijela i donošenje odluka iz njihove nadležnosti, kojima se osiguravaju lokalne potrebe mještana.

Pokazatelji uspješnosti: broj održanih sjednica, broj donesenih akata i odluka, broj vijesti objavljenih na web stranici i drugim medijima, promidžbenih aktivnosti, broj izrađenih strateških dokumenata.

Zakonska osnova: Zakon o lokalnoj i područnoj (regionalnoj) samoupravi (Narodne novine br: [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)), Zakon o financiranju političkih aktivnosti i izborne promidžbe i referenduma (Narodne novine br: [29/19](https://www.zakon.hr/cms.htm?id=40735), [98/19](https://www.zakon.hr/cms.htm?id=40733)).

**GLAVA 00102 JEDINSTVENI UPRAVNI ODJEL**

*Program 2000 Redovna djelatnost Jedinstvenog upravnog odjela*

Ukupno planirana sredstva iznose 3.064.000,00 kn, a odnose se na rashode za zaposlene u Jedinstvenom upravnom odjelu Općine Sali u iznosu od 1.471.000,00 kn (plaće, naknade za službena putovanja, za prijevoz, seminare, savjetovanja, za korištenje privatnog automobila u službene svrhe i ostali rashodi za zaposlene), rashode za materijal i energiju u iznosu od 92.000,00 kn (uredski, literatura, električna energija, sitni inventar i ostali potrošni materijal), rashode za usluge u iznosu od 355.000,00 kn (telefon, održavanje opreme, promidžba i informiranje, najam opreme, pravne usluge, računalne usluge, reprezentacija, pristojbe i naknade i ostale usluge), financijske rashode u iznosu 56.000,00 (kamate za primljene kratkoročne zajmove, usluge banaka i platnog prometa, naknada porezne uprave i ostali financijski rashodi), proračunska zaliha za financiranje nepredviđenih troškova u iznosu od 40.000,00 kn, rashodi za nabavu nefinancijske imovine u iznosu od 250.000,00 kn te rashodi za tekuće i investicijsko održavanje općinskih zgrada i prostora u iznosu od 800.000,00 kn.

Posebni cilj: ažurno i kvalitetno vođenje svih poslova u svrhu koju je Jedinstveni upravni odjel osnovan, transparentan rad kroz dostupnost građanima i rad sa strankama.

Pokazatelji uspješnosti: pravodobnost usklađivanja općih akata sa zakonom, postignuta razina primjene zakona, redovno održavanje sjednica općinskog vijeća, pravodobna priprema materijala za sjednice, njihova objava, praćenje aktivnosti drugih korisnika koji se financiraju iz proračuna.

Zakonska osnova: Zakon o lokalnoj i područnoj (regionalnoj) samoupravi, Zakon o proračunu, Zakon o financiranju JLP(R)S, Zakon o službenicima i namještenicima u JLP(R)S (Narodne novine br: [86/08](https://www.zakon.hr/cms.htm?id=31613), [61/11](https://www.zakon.hr/cms.htm?id=31611), [04/18](https://www.zakon.hr/cms.htm?id=31615), [112/19](https://www.zakon.hr/cms.htm?id=41367)) , Zakon o plaćama u lokalnoj i područnoj ( regionalnoj ) samoupravi (Narodne novine br: [28/10](https://www.zakon.hr/cms.htm?id=35765),).

*Program 3000 Razvoj civilnog društva*

Ukupno planirana sredstva iznose 70.000,00 kn, a odnose se na tekuće donacije udrugama i neprofitnim organizacijama koje su osnovane u svrhu razvoja civilnog društva.

Posebni cilj: poticanje aktivnosti za razvoj civilnog društva

Pokazatelji uspješnosti: broj osnovanih udruga, broj održanih radionica i tribina, broj održanih akcija udruga civilnog društva.

Zakonska osnova: Zakon o lokalnoj i područnoj (regionalnoj) samoupravi, Zakon o udrugama ( Narodne novine br: 74/14, 70/17, 98/19), Zakon o nacionalnoj zakladi za razvoj civilnog društva (Narodne novine br. 173/3)

**GLAVA 00202 KOMUNALNA INFRASTRUKTURA**

*Program 4000 Javna rasvjeta*

Ukupno planirana sredstva iznose 750.000,00 kn, a odnose se na potrošnju, održavanje i izgradnju javne rasvjete.

Posebni cilj: kvalitetno i održivo riješena javna rasvjeta na području Općine Sali

Pokazatelji uspješnosti: veći broj rasvjetnih tijela uz smanjenu potrošnju električne energije

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu (Narodne novine br: [68/18](https://www.zakon.hr/cms.htm?id=35769), [110/18](https://www.zakon.hr/cms.htm?id=35765), [32/20](https://www.zakon.hr/cms.htm?id=43441)).

*Program 4100 Nerazvrstane ceste i putovi*

Ukupno planirana sredstva iznose 2.600.000,00 kn, a planirana su za održavanje, sanaciju i rekonstrukciju i dovršetak postojećih cesta i putova te izgradnju novih.

Opći cilj: poboljšanje komunalne infrastrukture tekućim i investicijskim održavanjem.

Posebni cilj: održavanje nogostupa, šetnica, popravak nerazvrstanih cesta, asfaltiranje i betoniranje ulica, krpanje manjih oštećenja na cestama

Pokazatelj uspješnosti: duljina izrađenih nogostupa i šetnica, uređenih nerazvrstanih cesta i putova

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu, Zakon o koncesijama (Narodne novine b:. [69/17](https://www.zakon.hr/cms.htm?id=45892), [107/20](https://www.zakon.hr/cms.htm?id=45889)).

*Program 4200 Javne i zelene površine*

Ukupno planirana sredstva iznose 890.000,00 kn, a planirana su za održavanje javnih i zelenih površina, kupnju zemljišta i uređenje javnih parkirališta te održavanje i opremanje dječjih igrališta.

Opći cilj: čišćenje i održavanje javnih površina na području Općine Sali tokom cijele godine kako bi se osigurao kvalitetniji način življenja i učinio općinu ljepšom i urednijom.

Posebni cilj: redovno čišćenje ulica i javnih površina, košenje trave i obavljanje manjih popravaka na javnim površinama, hortikulturno uređenje, održavanje dječjih igrališta i javnih parkirališta

Pokazatelj uspješnosti: dobra čistoća i uređenost, broj parkirnih mjesta na javnim parkiralištima, uređenost dječjih igrališta,

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu, Zakon o koncesijama (Narodne novine b:. [69/17](https://www.zakon.hr/cms.htm?id=45892), [107/20](https://www.zakon.hr/cms.htm?id=45889)).

*Program 4300 Groblja*

Ukupno planirana sredstva iznose 430.000,00 kn a planirana su za tekuće održavanje svih groblja na području Općine Sali, kupnje zemljišta za nova grobna mjesta i opremanje prostora za mrtvačnicu.

Opći cilj: poboljšanje uvjeta i kvalitete življenja

Poseban cilj: redovno održavanje groblja, izgradnja novih grobnih mjesta gdje se pokaže potreba i opremanje postojećeg prostora za potrebe mrtvačnice.

Pokazatelj uspješnosti: uredna groblja, broj novih grobnih mjesta i uređen prostor za mrtvačnicu.

Zakonska osnova: Zakon o lokalnoj i područnoj (regionalnoj samoupravi), Zakon o komunalnom gospodarstvu, Zakon o grobljima ( Narodne novine br. 19/98, 50/12, 89/17)

*Program 4400 Gospodarenje otpadom*

Ukupna planirana sredstva iznose 2.350.000,00 kn, a odnose se na rashode za odvoz i zbrinjavanje otpada i izradu Plana gospodarenja otpadom.

Opći cilj: poboljšanje uvjeta i kvalitete življenja, zaštita okoliša

Poseban cilj: sanacija divljeg odlagališta otpada i odvoz otpada na deponij na kopnu, izgradnja reciklažnog dvorišta na području Općine Sali te nabava spremnika za odvojeno prikupljanje otpada.

Pokazatelj uspješnosti: sanirano divlje odlagalište otpada, broj spremnika za odvojeno prikupljanje otpada i povećanje količine odvojeno prikupljenog otpada, uređeno reciklažno dvorište na području Općine Sali.

Zakonska osnova: Zakon o lokalnoj i područnoj (regionalnoj samoupravi), Zakon o komunalnom gospodarstvu, Zakon o gospodarenju otpadom (Narodne novine br. 84/21)

*Program 4500 Uređenje luka i pristaništa*

Ukupna planirana sredstva u iznosu od 1.620.000,00 kn, odnose se na otplatu kredita za uređenje luke Sali, tekuće i investicijsko održavanje riva i obale te održavanje i izgradnju turističke infrastrukture.

Opći cilj: poboljšanje komunalne infrastrukture tekućim i investicijskim održavanjem.

Poseban cilj: redovna otplata primljenog kredita za sanaciju puta preko porta u Salima, održavanje riva i zaštita od propadanja, uređenje plaža i šetnica.

Pokazatelj uspješnosti: smanjena glavnica kredita prema planu otplate, uređene plaže i obala

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu, Zakon o koncesijama, Zakon o pomorskom dobru i morskim lukama (Narodne novine br. 158/03, 100/04, 141/06, 38/09, 123/11, 56/16, 98/19)

*Program 4600 Vodovod i odvodnja*

Ukupna planirana sredstva u iznosu od 200.000,00 kn odnose se na kapitalnu pomoć komunalnom društvu za projekte unapređenje vodoopskrbe i odvodnje.

Opći cilj: poboljšanje komunalne infrastrukture

Poseban cilj: izgradnja i održavanje sustava vodoopskrbe i odvodnje na području Općine Sali

Pokazatelj uspješnosti: dužina izgrađene vodovodne mreže i odvodnje i pratećih sadržaja.

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu, Zakon o koncesijama.

**GLAVA 00203 PROSTORNO UREĐENJE I ZAŠTITA OKOLIŠA**

*Program 5000 Prostorno planska dokumentacija*

Ukupno planirana sredstva iznose 300.000,00 kn a odnose se na Izmjene i dopune prostornog plana Općine Sali u iznosu od 200.000,00 kn i Urbanistički plan uređenja dijela poduzetničke zone Brbinj u iznosu od 100.000,00 kn.

Posebni cilj: Vođenje sustavne brige o planskoj izgradnji.

Pokazatelj učinka: Planski osmišljen proces urbanizacije Općine.

Zakonska osnova: Zakon prostornom uređenju (Narodne novine br: [153/13](https://www.zakon.hr/cms.htm?id=18545), [65/17](https://www.zakon.hr/cms.htm?id=18547), [114/18](https://www.zakon.hr/cms.htm?id=35875), [39/19](https://www.zakon.hr/cms.htm?id=39341), [98/19](https://www.zakon.hr/cms.htm?id=40773)).

*Program 5100 Katastar nekretnina*

Ukupno planirana sredstva iznose 250.000,00 kn a odnose se na katastarsku izmjeru u svrhu obnove zemljišnih knjiga i na geodetsko-katastarske usluge u svrhu izgradnje objekata komunalne i javne infrastrukture.

Posebni cilj: sređene zemljišne knjige

Pokazatelj učinka: uređen katastar nekretnina i zemljišne knjige

Zakonska osnova: Zakon o državnoj izmjeri i katastru nekretnina (Narodne novine br. 112/18)

*Program 5300 Zaštita okoliša*

Ukupna planirana sredstva u iznosu od 320.000,00 kn raspoređuju se za energetsku obnovu javnih zgrada, energetsku tranziciju i ostale aktivnosti u svrhu zaštite okoliša

Opći cilj: zaštita okoliša

Pokazatelji uspješnosti: broj energetski obnovljenih zgrada, izrađen plan energetske tranzicije, broj provedenih akcija u svrhu očuvanja okoliša.

Zakonska osnova: Zakon o zaštiti okoliša (Narodne novine br. 80/13, 153/13, 78/15, 12/18, 118/18), Zakon o energiji (»Narodne novine«, br. 120/12., 14/14., 95/15., 102/15. i 68/18.), Strategija energetskog razvoja Republike Hrvatske do 2030. s pogledom na 2050. godinu (Narodne novine br. 25/20)

*Program 5400 Digitalna infrastruktura*

Ukupno planirana sredstva u iznosu od 300.000,00 planiraju se utrošiti za aktivnosti u svrhu razvitka digitalizacije na području Općine.

Opći cilj: razvoj digitalnog društva

Pokazatelj uspješnosti: broj implementiranih digitalnih alata

Zakonska osnova: Nacionalna razvojna strategija Republike Hrvatske do 2030. godine (Narodne novine br. 13/21)

**GLAVA 00204 ZAŠTITA I SPAŠAVANJE**

*Program 6000 Protupožarna zaštita*

Ukupno planirana sredstva iznose 900.000,00 kn a odnose se na financiranje rada dobrovoljnog vatrogasnog društava Sali i izgradnju protupožarnog centra Dugi otok

Opći cilj: kvalitetno i efikasno funkcioniranje protupožarne zaštite sukladno zakonskim propisima.

Pokazatelji uspješnosti: opremljenost i spremnost vatrogasnih društava, završene pripremne radnje za izgradnju protupožarnog centra.

Zakonska osnova: Zakon o vatrogastvu (Narodne novine br: 125/19)

*Program 6100 Civilna zaštita*

Ukupno planirana sredstva iznose 45.000,00 kn, a odnose se na opremanje postrojbe civilne zaštite Općine Sali, tekuće donacije gorskoj službi spašavanja i ostale donacije u svrhu zaštite i sigurnosti građana.

Opći cilj: kvalitetno i efikasno funkcioniranje civilne zaštite i ostvarivanje sustava zaštite i sigurnosti građana.

Pokazatelji uspješnosti: uspostavljena razina sigurnost i zaštite građana

Zakonska osnova: Zakon o sustavu civilne zaštite (Narodne novine br. 82/15, 118/18, 31/20, 20/21)

**GLAVA 00205 ŠKOLSTVO, ZDRAVSTVO I SOCIJALNA SKRB**

*Program 7000 Javne potrebe u obrazovanju*

Ukupno planirana sredstva iznose 262.000,00 kn a odnose se na stipendije učenicima i studentima, nabavu radnog materijala za učenike O.Š. Petar Lorini Sali i tekuće donacije za potrebe osnovnoškolskog obrazovanja.

Opći cilj: povećanje razine obrazovanja

Posebni cilj: dodjela stipendija studentima i učenicima, bolji uvjeti rada u osnovnoj školi.

Pokazatelji uspješnosti: broj studenata i učenika koji primaju stipendije, broj djece kojim se nabavlja radni materijal i nabavljena oprema u osnovnoj školi.

Zakonska osnova: Zakon o lokalnoj i područnoj (regionalnoj) samoupravi

*Program 7100 Javne potrebe u zdravstvu*

Planirana sredstva za ovaj program iznose 120.000,00 kn a odnose se na sufinanciranje rada ljekarne u Salima.

Posebni cilj: poboljšanje uvjeta zdravstvene zaštite na otoku

Pokazatelji uspješnosti: održivost rada ljekarne na otoku

Zakonska osnova: Zakon o lokalnoj i područnoj (regionalnoj) samoupravi

*Program 7200 Socijalna skrb*

Planirana sredstva iznose 779.000,00 kn a odnose se pomoć u kući, naknadu za ogrjev korisnicima socijalne naknade, naknadu za novorođenčad, poklon paketi za djecu za Božićne blagdane, naknadu za obiteljima i pojedincima na osnovu pojedinačnih zahtjeva, božićnice i uskrsnice umirovljnicima, donacija DDK i crvenom križu.

Opći cilj: pomoć socijalno ugroženim kategorijama stanovništva.

Posebni cilj: zadovoljiti svaki vid socijalne pomoć na osnovu donesenih kriterija o dodjeli ili na osnovu odluke.

Zakonska osnova: Zakon o socijalnoj skrbi (Narodne novine br: [157/13](https://www.zakon.hr/cms.htm?id=1675), [152/14](https://www.zakon.hr/cms.htm?id=1677), [99/15](https://www.zakon.hr/cms.htm?id=12780), [52/16](https://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201), [98/19](https://www.zakon.hr/cms.htm?id=40781), [64/20](https://www.zakon.hr/cms.htm?id=44614), [138/20](https://www.zakon.hr/cms.htm?id=46540)), Zakon o Hrvatskom crvenom križu (Narodne novine br: [71/10](https://zakon.hr/admin/cmsedit.htm?id=46516), [136/20](https://www.zakon.hr/cms.htm?id=46513)).

**GLAVA 00206 KULTURA, SPORT, RELIGIJA**

*Program 8000 Javne potrebe u kulturi*

Ukupno planirana sredstva iznose 330.000,00 kn a odnose se na financiranje udruga u kulturi, kulturnih događanja, očuvanje kulturne baštine, donacije za izdavanje knjiga, i pripremne radnje za osnivanje zavičajnog muzeja.

Opći cilj: poticanje rada kulturnih udruga, promicanje i očuvanje kulturne baštine

Pokazatelji uspješnosti: broj udruga, broj održanih kulturnih manifestacija, broj članova udruga, broj održanih kulturnih manifestacija, izrađeno idejno rješenje zavičajnog muzeja.

Zakonska osnova: Zakon o financiranju javnih potreba u kulturi (Narodne novine br: [47/90](https://www.zakon.hr/cms.htm?id=82), [27/93](https://www.zakon.hr/cms.htm?id=83), [38/09](https://www.zakon.hr/cms.htm?id=84)), Zakon o ustanovama (Narodne novine br. 76/93, 29/97, 47/99, 35/08, 127/19)

*Program 8100 Javne potrebe u sportu*

Planirana sredstva iznose 1.110.000,00 kn a odnose se na donacije sportskim udrugama, za sportska događanja, uređenje sportskih igrališta i pripremne radnje za izgradnju sportske dvorane.

Opći cilj: poticanje amaterskog sporta i sportskih manifestacija.

Posebni cilj: program obuhvaća tekuće donacije sportskim udrugama na području općine, uređenje sportskih igrališta i izgradnju sportske dvorane.

Pokazatelji uspješnosti: broj sportskih udruga, broj građana koji su uključeni u rad tih udruga, broj realiziranih programa i održanih sportskih natjecanja, broj uređenih sportskih igrališta i napravljene pripremne radnje za izgradnju sportske dvorane.

Zakonska osnova: Zakon o sportu (Narodne novine br:. [71/06](https://www.zakon.hr/cms.htm?id=56), [150/08](https://www.zakon.hr/cms.htm?id=57), [124/10](https://www.zakon.hr/cms.htm?id=58), [124/11](https://www.zakon.hr/cms.htm?id=59), [86/12](https://www.zakon.hr/cms.htm?id=60), [94/13](https://www.zakon.hr/cms.htm?id=476), [85/15](https://www.zakon.hr/cms.htm?id=12103), [19/16](https://www.zakon.hr/cms.htm?id=16031), [98/19](https://www.zakon.hr/cms.htm?id=40903), [47/20](https://www.zakon.hr/cms.htm?id=44277), [77/20](https://www.zakon.hr/cms.htm?id=45094))

*Program 8200 Vjerske zajednice*

Planirana sredstva iznose 320.000,00 kn, a odnose se na tekuće donacije vjerskim zajednicama i kapitalne donacije za obnovu sakralnih objekata.

Poseban cilj: Očuvanje kulturne baštine

Zakonska osnova: Zakon o lokalnoj i područnoj (regionalnoj) samoupravi.

**GLAVA 00207 POLJOPRIVREDA**

*Program 9000 Subvencije u poljoprivredi*

Planirana sredstva u iznosu od 25.000,00 kn odnose se na subvencije za male poljoprivrednike

Opći cilj: razvoj poljoprivrednih djelatnosti

Zakonska osnova: Zakon o lokalnoj i područnoj (regionalnoj) samoupravi.

*Program 9100 Razvoj poljoprivrede*

Planirana sredstva u iznosu od 90.000,00 kn za aktivnosti komasacije.

Opći cilj: Povećanje broja OPG-ova

Zakonska osnova: Zakon o poljoprivredi (Narodne novine br. 118/18, 42/20, 127/20, 52/21)

*Program 9200 Zaštita životinja*

Ukupna planirana sredstva u iznosu od 200.000,00 kn planirana su za izgradnju i opremanje skloništa za životinje.

Opći cilj: Zaštita i zbrinjavanje napuštenih životinja

Pokazatelji uspješnosti: Broj zbrinutih životinja

Zakonska osnova: Zakon o zaštiti životinja (Narodne novine br. 102/17, 32/19)

**GLAVA 00208 SUBVENCIJE I POMOĆI TRGOVAČKIM DRUŠTVIMA I UNUTAR OPĆEG PRORAČUNA**

*Program 4800 Subvencije i pomoći za rad trgovačkim društvima u javnom sektoru*

Planirana sredstva u iznosu od 40.000,00 kn predviđena su za subvenciju rada poštanskih ureda.

Opći cilj: Održavanje kvalitete života na otoku

Pokazatelji uspješnosti: broj poštanskih ureda na otoku

Zakonska osnova: Zakon o lokalnoj i područnoj (regionalnoj) samoupravi.

*Program 4900 Poduzetnički inkubator*

Planirana sredstva u iznosu od 300.000,00 kn predviđena su za izgradnju i opremanje poduzetničkog inkubatora.

Opći cilj: Razvoj malog poduzetništva na području Općine Sali

Pokazatelj uspješnosti: oformljen poduzetnički inkubator, broj novih gospodarskih subjekata

Zakonska osnova: Zakon o lokalnoj i područnoj (regionalnoj) samoupravi, Zakon o unapređenju poduzetničke infrastrukture (Narodne novine br. 93/13, 114/13, 41/14, 57/18)

**GLAVA 00301 DJEČJI VRTIĆ ORKULICE SALI**

*Program 7300 Financiranje rada DV „Orkulice“*

Ukupna planirana sredstva u iznosu od 923.000,00 kn planirana su za redovni rad dječjeg vrtića (plaće djelatnika, materijalni troškovi, troškovi održavanja i opremanja)

Opći cilj: financiranje predškolskog odgoja.

Pokazatelji uspješnosti: broj djece i broj odgojnih skupina, produženi boravak djece u vrtiću, broj aktivnosti koje se provode u okviru redovne djelatnost i dodatnih aktivnosti, broj zadovoljnih roditelja načinom na koji se vodi briga o naobrazbi, ishrani tjelesnim i drugim aktivnostima djeca.

Zakonska osnova: Zakon o lokalnoj i područnoj (regionalnoj) samoupravi, Zakon o predškolskom odgoju i obrazovanju (Narodne novine br. 10/97, 107/07, 94/13, 98/19)

*Program 7400 Financiranje programa za djecu i mlade*

Ukupna planirana sredstva u iznosu od 118.000,00 kn odnose se na naknadu podmirenja troškova boravka u vrtiću i organiziranje dodatnih programa za djecu

Opći cilj: financiranje predškolskog odgoja i programa za djecu

Pokazatelji uspješnosti: broj zadovoljnih roditelja načinom na koji se vodi briga o naobrazbi, ishrani tjelesnim i drugim aktivnostima djece.

Zakonska osnova: Zakon o lokalnoj i područnoj (regionalnoj) samoupravi, Zakon o predškolskom odgoju i obrazovanju (Narodne novine br. 10/97, 107/07, 94/13, 98/19)

*Program 7500 Izgradnja objekta dječjeg vrtića*

Planirana sredstva u iznosu od 100.000,00 predviđena su za opremanje novog dječjeg vrtića.

Poseban cilj: Stvaranje boljih uvjeta boravka djece u vrtiću

Pokazatelji uspješnosti: opremljenost prostora vrtića

Zakonska osnova: Zakon o lokalnoj i područnoj (regionalnoj) samoupravi, Zakon o predškolskom odgoju i obrazovanju

**GLAVA 00302 DJEČJI VRTIĆ „LATICA“**

*Program 7600 Sufinanciranje rada vrtića*

Planirana sredstva u iznosu 25.000,00 kn određena su za sufinanciranje rada vrtića za djecu s teškoćama u razvoju.

Posebni cilj: izjednačavanje mogućnosti djece s teškoćama u razvoju

Pokazatelji uspješnosti: broj zadovoljnih roditelja načinom na koji se vodi briga o naobrazbi, ishrani tjelesnim i drugim aktivnostima djece s teškoćama u razvoju.

Zakonska osnova: Zakon o lokalnoj i područnoj (regionalnoj) samoupravi, Zakon o predškolskom odgoju i obrazovanju.

**GLAVA 00401 HRVATSKA KNJIŽNICA I ČITAONICA SALI**

*Program 8300 Redovna djelatnost knjižnice*

Ukupna sredstva planirana u iznosu od 1.334.000 kn predviđena su za redovnu djelatnost knjižnice (plaće djelatnika, materijalni troškovi, troškovi održavanja i opremanja), nabavu knjižne građe i proširenje i opremanje prostora knjižnice.

Opći cilj: Stvaranje i jačanje čitalačkih navika građana i podizanje razine kulturnog života.

Posebni cilj: povećanje knjižnog fonda, povećanje broja korisnika i korištenje prostora knjižnice i za druge kulturne događaje srodne knjižničnoj djelatnosti.

Pokazatelji uspješnosti: broj nabavljenih knjiga, broj članova knjižnice, broj posjetitelja, broj kulturnih događanja.

Zakonska osnova: Zakon o lokalnoj i područnoj (regionalnoj) samoupravi, Zakon o knjižnicama i knjižničnoj djelatnosti (Narodne novine br: [17/19](https://www.zakon.hr/cms.htm?id=40847), [98/19](https://www.zakon.hr/cms.htm?id=40845)).

**GLAVA 00402 GRADSKA KNJIŽNICA**

*Program Bibliobus*

Sredstva planirana u iznosu od 5.000,00 kn odnose se na uslugu dolaska bibliobusa na otok u naselja gdje ne postoji knjižnica.

Opći cilj: Stvaranje i jačanje čitalačkih navika građana i podizanje razine kulturnog života.

Pokazatelji uspješnosti: broj članova knjižnice, zadovoljstvo građana

Zakonska osnova: Zakon o lokalnoj i područnoj (regionalnoj) samoupravi, Zakon o knjižnicama i knjižničnoj djelatnosti

**GLAVA 00501 MJESNI ODBORI**

*Program 9000 Rad mjesnih odbora*

Sredstva planirana u iznosu od 310.000,00 kn odnose se na potrošnju električne energije u javnim prostorima po mjesnim odborima i donacije za rad mjesnih odbora.

Opći cilj: održivo funkcioniranje mjesnih odbora

Pokazatelji uspješnosti: učinkovit rad mjesnih odbora

Zakonska osnova: Zakon o lokalnoj i područnoj (regionalnoj) samoupravi

Sali, 20. prosinca 2021.godine

PREDSJEDNICA OPĆINSKOG VIJEĆA

Ivana Kirinić Frka